CELEX: 62009CJ0036
Language: el
Date: 2010-11-11 00:00:00
Title: Απόφαση του Δικαστηρίου (έβδομο τμήμα) της 11ης Νοεμβρίου  2010. # Transportes Evaristo Molina SA κατά Ευρωπαϊκής Επιτροπής. # Αίτηση αναιρέσεως - Συμπράξεις - Ισπανική αγορά πρατηρίων καυσίμων - Μακροπρόθεσμες συμβάσεις αποκλειστικής προμήθειας καυσίμων - Απόφαση της Επιτροπής - Δικαίωμα εξαγοράς παρεχόμενο σε ορισμένα πρατήρια καυσίμων -Όροι εφοδιασμού από την Repsol - Κατάλογος των πρατηρίων καυσίμων - Προσφυγή ακυρώσεως - Προθεσμίες ασκήσεως προσφυγής - Έναρξη. # Υπόθεση C-36/09 P.

Απόφαση του Δικαστηρίου (έβδομο τμήμα) της 11ης Νοεμβρίου 2010 – Transportes Evaristo Molina κατά Επιτροπής
      (Υπόθεση C‑36/09 P)
      «Αίτηση αναιρέσεως – Συμπράξεις – Ισπανική αγορά πρατηρίων καυσίμων – Μακροχρόνιες συμβάσεις αποκλειστικής προμήθειας καυσίμων – Απόφαση της Επιτροπής – Δικαίωμα εξαγοράς παρεχόμενο σε ορισμένα πρατήρια καυσίμων – Όροι εφοδιασμού από τη Repsol – Κατάλογος των πρατηρίων καυσίμων – Προσφυγή ακυρώσεως – Προθεσμίες ασκήσεως προσφυγής – Έναρξη»
      1.                     Προσφυγή ακυρώσεως – Προθεσμίες – Έναρξη – Ημερομηνία δημοσιεύσεως της προσβαλλόμενης πράξεως – Ενδιαφερόμενος ο οποίος θίγεται
            εκ των υστέρων – Δεν ασκεί επιρροή (Άρθρο 230, εδ. 5, ΕΚ· Κανονισμός Διαδικασίας του Γενικού Δικαστηρίου, άρθρο 102 § 1) (βλ.
            σκέψεις 37-40)
      2.                     Διαδικασία – Προθεσμίες ασκήσεως προσφυγής – Εκπρόθεσμη άσκηση – Τυχαίο συμβάν ή ανωτέρα βία – Έννοιες οι οποίες δεν αφορούν
            την έναρξη της προθεσμίας (Οργανισμός του Δικαστηρίου, άρθρο 45, εδ. 2) (βλ. σκέψεις 40, 43)
      Αντικείμενο 
      
         
               Αναίρεση κατά της διατάξεως του Πρωτοδικείου [νυν Γενικού Δικαστηρίου] (τέταρτο τμήμα) της 14ης Νοεμβρίου 2008, T‑45/08, Transportes
                  Evaristo Molina κατά Επιτροπής, με την οποία το Πρωτοδικείο απέρριψε την προσφυγή ακυρώσεως κατά της αποφάσεως 2006/446/ΕΚ
                  της Επιτροπής, της 12ης Απριλίου 2006, σχετικά με διαδικασία βάσει του άρθρου 81 της συνθήκης ΕΚ (Υπόθεση COMP/B-1/38.348
                  – Repsol CPP) (περίληψη δημοσιευθείσα στην ΕΕ L 176, σ. 104), η οποία κατέστησε υποχρεωτικές τις δεσμεύσεις που είχε αναλάβει
                  η Repsol CPP και εκδόθηκε βάσει του άρθρου 9 του κανονισμού (ΕΚ) 1/2003 του Συμβουλίου, της 16ης Δεκεμβρίου 2002, για την
                  εφαρμογή των κανόνων ανταγωνισμού που προβλέπονται στα άρθρα 81 [ΕΚ] και 82 [ΕΚ] (ΕΕ L 1, σ. 1).
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει την Transportes Evaristo Molina SA στα δικαστικά έξοδα.